smcproject/ml-wiki-sentences huggingface dataset:
അങ്ങാടിപ്പുറം ഭഗവതിയുടെ ഭക്തരായ ആഴ്വാഞ്ചേരി തമ്പ്രാക്കൾക്ക് ദേവി ചൈതന്യം പ്രത്യക്ഷപ്പെടുകയും,ദേവി ചൈതന്യത്തെ തമ്പ്രാക്കൾ വൈരങ്കോട് കുടിയിരുത്തുകയും ചെയ്തു എന്നുമൊരു ഐതിഹ്യവും നിലവിലുണ്ട്.
അങ്ങാടിപ്പുറം ക്ഷേത്രത്തിനു വൈരങ്കോട് ഭഗവതി ക്ഷേത്രത്തിൽ നിന്നുള്ള അവകാശം ഈ ഐതിഹ്യത്തെ ബലപ്പെടുത്തുന്നു.
വൈരങ്കോട്  തീയാട്ട്
മലപ്പുറം ജില്ലയിലെ പ്രധാന ഗ്രാമീണക്ഷേത്രോത്സവങ്ങളിലോന്നാണ്  വൈരങ്കോട് വേല അല്ലെങ്കിൽ തീയാട്ട് .
മലയാള മാസം കുംഭംത്തിലാണ് എല്ലാവർഷവും തീയാട്ട്  ആഘോഷിക്കാറ്.
ഒരാഴ്ച നീണ്ടു നിൽക്കുന്ന തീയാട്ട് മരം മുറിയോടെയാണ് തുടക്കമാകുന്നത് മൂന്നാം നാൾ ചെറിയ തീയാട്ടും ആറാം നാൾ വലിയതീയാട്ടും.
വെട്ടത്ത്‌നാട്ടിലെ മതമൈത്രിയുടെ ഉത്സവമായിട്ടാണ് വൈരങ്കോട് ഭഗവതി ക്ഷേത്രത്തിലെ തീയാട്ട് അറിയപ്പെടുന്നത്.
ആയിരക്കണക്കിന് നാനാജാതി മതസ്ഥരാണ് തീയാട്ടിനു വൈരംങ്കോട് എത്തുന്നത്.
ദൃശ്യവിരുന്നൊരുക്കിയ ദേശവരവുകളാണ് തീയാട്ടിന്റെ പ്രധാന ആകർഷണം .
വരവുകളിൽ അണിനിരക്കുന്ന  പൂതൻ, വൈക്കോൽപൂതൻ, തിറ, കാട്ടാളന്മാർ, തെയ്യം, കരിങ്കാളി, പുരാണ കഥാപാത്രങ്ങളുടെയും മറ്റും വേഷങ്ങൾ ,   വൈവിധ്യമാർന്ന വാദ്യമേളങ്ങൾ , നിറപ്പകിട്ടാർന്ന കൂറകളും തിത്ത്യേര്യക്കുടകളും ഇണപ്പൊയ്ക്കാളകളുമടങ്ങിയ ദേശവരവുകൾ അനിർവചനീയങ്ങളാണ്.
ഗ്രാമീണ ഉൽപ്പന്നങ്ങളുടെ നല്ലൊരു വിപണി കൂടിയാണ് ഉലസവപ്പറമ്പ്,മൺ പത്രങ്ങൾ,മുളകൊണ്ടും കൈതോല കൊണ്ടുമുള്ള  ഗ്രഹോപകണങ്ങൾ അലങ്കാര  വസ്തുക്കൾ,പൊരി, നുറുക്ക് ,മിട്ടായികൾ,വിവിത തരത്തിലുള്ള മധുര പലഹാരങ്ങൾ എന്നിവയും ഉത്സവ പറമ്പുകളിൽ വിൽക്കുന്നു.
ശുദ്ധ ജല  മത്സ്യങ്ങളുടെ വിപണിയാണ് മറ്റൊരാകർഷണം,വിവിധ ദേശങ്ങളിൽ നിന്നും മീൻ പിടുത്തക്കാർ കൊണ്ടുവരുന്ന ഈ മത്സ്യങ്ങൾക്ക് മാത്രമായി ദൂര ദേശങ്ങളിൽ നിന്നും ആളുകളെ ത്താറുണ്ട്.
തീയാട്ടിനു മാറ്റു കൂട്ടി രാത്രി കരിമരുന്നു പ്രയോഗവും നടക്കുന്നു.
മറ്റു കേരളീയ ക്ഷേത്രോത്സവങ്ങളിൽ വ്യത്യസ്തമായി വൈരങ്കോട് തീയാട്ടിനു ആനകൾ ഉണ്ടാവാറില്ല.
കേരളീയ ഗ്രാമീണ  ഗ്രാമീണക്ഷേത്രോത്സവങ്ങളുടെ എല്ലാ മനോഹാരിതയും,ഗാമീണ ജനതയുടെ ആഘോ ഷങ്ങളുടെ നേർക്കാഴ്ചയുമായ തീയാട്ട് മറക്കാനാവാത്ത ഒരനുഭവമാണ് പ്രേക്ഷകന് നൽകുക.
ഉച്ചപൂജക്ക് ശേഷം ഭഗവതിയുടെ മൂലസ്വരൂപമായ വലിയകത്തൂട്ട് കോവിലകത്ത് മരം മുറിയുടെ അവകാശികൾ  ഒത്തുകൂടുന്നു.
ഗണപതി ഹോമവും വെള്ളരി പൂജക്കും ശേഷം ക്ഷേത്ര ഊരായ്മക്കാരായ ആഴ്‌വാഞ്ചേരി തമ്പ്രാക്കളുടെ പ്രതിനിധി മരംമുറിക്കാനുള്ള  അവകാശം നൽകും തുടർന്ന് അവകാശികളായ ആശാരിമാരുടെ നേതൃത്വത്തിൽ മരംമുറിക്കാനായെത്തുന്നു.
മുറിക്കാനുള്ള മരത്തെ വലം വെച്ച് കോമരം വാൾകൊണ്ടു കൊത്തുന്നു ഈ സമയം കമ്മറമ്പിൽ പറയടിമുഴങ്ങും.
തുടർന്ന് ദേശത്തിലെ മൂത്താശാരിയും അവകാശികളായ ആശാരിമാരും ചേർന്ന് മരം മുറിച്ചിടുന്നു.
ശാഖകളൊന്നും വെട്ടാതെയാണ്  മരം മുറിച്ചിടുക.
ഭക്തർ വഴിപാടായി നൽകുന്ന വരിക്ക പ്ലാവാണ് മരം മുറിക്കു നൽകുക
ഈ വിറക് മേലരിയാക്കി (വിറക്) തെക്കൻ കുറ്റൂർ നായന്മാർ മൂന്നാം നാൾ  ക്ഷേത്ര പരിസരത്തെ കനലാട്ടക്കുഴിയിലെത്തിക്കും.
കനലാട്ടത്തിന് നൂറ് ശതമാനം കൊള്ളിവിറക് വെണമെന്നാണ് വിധി.
ആറാം നാളത്തെ  വലിയ തിയ്യാട്ടിനുള്ള മരം നാലാം നാളാണ്   മുറിക്കുക.
മരം മുറിക്കു മൂന്നാം നാൾ നടക്കുന്ന ചെറിയ തീയാട്ടിലെ പ്രധാന ചടങ്ങുകൾ; തന്ത്രിയുടെ കാർമ്മികത്വത്തിൽ ഉഷപ്പൂജയ്ക്കുശേഷം മേലാപ്പ് കെട്ടൽ, കനലാട്ടത്തിനുള്ള മേലരി കനലാട്ടക്കുഴിയിൽ കൊണ്ടുവന്നിടൽ, നെല്ലളവ്, പറനിറയ്ക്കൽ, തിയ്യാട്ട് കൊള്ളൽ, തോറ്റംചൊല്ലൽ എന്നിവയുണ്ടാകും.
തുടർന്ന് നട അടയ്ക്കും.
പിന്നീട് വൈകുന്നേരം നാലുമണിയോടെ നട തുറക്കുന്നതോടെ കൊടിവരവുകൾ ക്ഷേത്രത്തിലെത്തിത്തുടങ്ങും.
ദേശക്കാരുടെ കൊടിവരവുകളാണ് ചെറിയ തിയ്യാട്ടിനുണ്ടാവുക.
രാത്രിയാണ് അവകാശികളായ നായന്മാർ തലച്ചുമടായി കനലാട്ടക്കുഴിയിലെത്തിച്ച മേലരിക്ക് മാടമ്പത്ത് നായരുടെ മേൽനോട്ടത്തിൽ കോതയത്ത് നായരാണ്  തീകൊടുക്കുക.
തുടർന്ന് പകലാട്ടം, മുടിയാട്ടം, എഴുന്നള്ളത്ത്, ചുരികപിടുത്തം, കാടുകാണൽ എന്നീ ചടങ്ങുകൾ നടക്കും.
നാലാം നാൾ  പുലർച്ചെ കനലാട്ടം ഉണ്ടാകും.
കൈത്തക്കരയിലുള്ള മുതലെത്തു നായൻമാർക്കാണ് കനലാട്ടത്തിന്റെ അവകാശം.
കനലാട്ടത്തിന് ശേഷം വെളിച്ചപ്പാടിന്റെ ആയിരം തിരിയുഴിച്ചിലും കൽപനയും വന്നശേഷം ആഴ്‌വാഞ്ചേരി തമ്പ്രാങ്ങളുടെ കോയ്മ അവകാശികൾക്ക് അരിയളക്കുന്നു.
ഇതോടെ ചെറിയ തിയ്യാട്ടിന്റെ ചടങ്ങുകൾ സമാപിക്കുന്നു.
വലിയ തിയ്യാട്ടു ദിവസമായ വെള്ളിയാഴ്ച പതിനായിരങ്ങളാണ് ക്ഷേത്രത്തിലെത്തുക.
ദൂരദേശത്തുനിന്നുള്ള കൊടിവരവുകളാണ് വലിയ തിയ്യാട്ടിനുണ്ടാകുക.
ഇതിൽ പ്രധാനം ക്ഷേത്രത്തിന്റെ ഊരായ്മകാരായ ആഴ്വാഞ്ചേരി മന യിൽനിന്ന് പുറപ്പെടുന്ന ആതവനാട് ആഴ്വാഞ്ചേരി മനക്കലെ വരവാണ്.
ചെറിയ തീയാട്ടിലെപ്പോലെ പൂതൻ, വൈക്കോൽപൂതൻ, തിറ, കാട്ടാളന്മാർ, തെയ്യം, പുരാണ കഥാപാത്രങ്ങളുടെയും മറ്റും വേഷങ്ങൾ ,   വൈവിധ്യമാർന്ന വാദ്യമേളങ്ങൾ , നിറപ്പകിട്ടാർന്ന കൂറകളും തിത്ത്യേര്യക്കുടകളുടെയും അകമ്പടിയോടെ അലങ്കരിച്ച കൂറ്റൻ ഇണപ്പോയ്‌ക്കാളകളുള്ള വരവുകൾ കാണാൻ വൻ ജനാവലിയാണ് വൈരംങ്കോടെത്തുക.
പുറം കണ്ണികൾ വൈരങ്കോട് വേല മാമാങ്കം ആഴ്‌വാഞ്ചേരി തമ്പ്രാക്കൾ തുഞ്ചത്തെഴുത്തച്ഛൻ മേല്പുത്തൂർ നാരായണ ഭട്ടതിരി വള്ളത്തോൾ നാരായണമേനോൻ മതവിശാസം
മുസ്ലിം ഭൂരിപക്ഷമുള്ള വൈരങ്കോട് ഹിന്ദുക്കളും മുസ്ലിംകളും പരസ്പര സഹോധര്യതിലും സൌഹാദർത്തിലും കഴിയുന്നു.
മലബാർ ലഹളക്കാലത്ത് പുറത്തുനിന്നും വന്ന അക്രമികൾ ക്ഷേത്രം തകർക്കാൻ ശ്രമിച്ചെങ്കിലും, അതിനെതിരെ ചെറുത്തുനിന്ന് ക്ഷേത്രം സംരക്ഷിച്ചത് അക്കാലത്തെ മുസ്ളീം സഹോദരന്മാരാണ്.
അന്നത്തെ നാട്ടുപ്രമാണിയായ വെള്ളാടത്ത് തറവാട്ടിലെ  തെക്കൻ മരക്കാർ മൂപ്പന്റെ നേതൃത്വത്തിലാണ് ചെറുത്തുനിൽപ്പുണ്ടായത്.
ഇതേതുടർന്ന് ഈ തറവാട്ടുകാർക്ക് അന്നുമുതൽ ക്ഷേത്രത്തിൽ നിന്നും വർഷംതോറും ഒരവകാശം കൽപ്പിച്ചരുളുകയും തലമുറകളായി അവർ അത് കൈപ്പറ്റുകയും ചെയ്യുന്നു.
വെട്ടത്ത് തമ്പുരാന്റെ കോട്ടയിൽ നിന്ന് ആതവനാട്ടെ  ആഴ്വാഞ്ചേരിമനയിലേക്ക് പോകുന്നതിനു നിർമിച്ച പ്രധാന വഴിയാണ്  പിന്നീട് വൈരങ്കോട് റോഡ് ആയത്.
വൈരങ്കോടിലൂടെ കടന്നുപോകുന്ന ഈ  റോഡാണ് വൈരങ്കോടിനെ തിരൂരുമായും പട്ടർ നടക്കാവുമായും ബന്ധിപ്പിക്കുന്നത്.
കുത്തുകല്ലിലുള്ള തിരുന്നാവായ പഞ്ചായത്ത് പ്രധാമികാര്യോഗ്യ കേന്ദ്രമാണ് ഏറ്റവും അടുത്തുള്ള ആര്യോഗ്യ പരിപാലന സ്ഥാപനം.
ഡോ.പരപ്പിൽ അലി,എം.
ബി.ബി.എസ്.,കൈത്തക്കരയിലുള്ള ഡോ.റംഷീർ അലി.
ബി.എച്ച്. എം.എസ് എന്നിവരാണ്  വൈരങ്കോട് നിന്നുള്ള ആദ്യത്തെ ഭിഷഗ്വരന്മാർ.
ഒരു ഫാർമസിയും,കോട്ടക്കൽ ആര്യവൈദ്യ ശാലയുടെ ഏജൻസിയും ഇവിടെ ഉണ്ട്.
ബ്രദേർസ് ജിം എന്ന പേരിൽ ഒരു ഫിറ്റ്നസ്സ് സെന്ററും വൈരങ്കോട് പ്രവർത്തിക്കുന്നു.
പ്രധാന വിദ്യാഭ്യാസ സ്ഥാപനങ്ങൾ ഏ.
എം.യുപി.
സ്ക്കൂൾ വൈരംങ്കോട്.
കമ്മു മുസ്ലല്യാർ സ്മാരക വിദ്യാഭവൻ ഹൈസ്കൂൾ.
ടി.ഹൈസ്കൂൾ.
വിദേശത്ത് ജോലിചെയ്യുന്നവരും,കച്ചവടം ചെയ്യുന്നവരുമായ വൈരംങ്കോട്ടുകാർ അയക്കുന്ന പണമാണ് വൈരംങ്കോടിന്റെ  സമ്പദ് വ്യവസ്ഥയുടെ നട്ടെല്ല്  .
വൈരങ്കോട് നിന്ന് ഒരുപാടുപേർ ലോകത്തിന്റെ പല ഭാഗങ്ങളിലും ജോലിചെയ്യുന്നു .
കൃഷി വളരെ ആദായകരമല്ലെങ്കിലും പാരമ്പര്യമായ വരുമാന മായി  കൃഷി ചെയ്യുന്നു .
പ്രധാന കാർഷിക വിളകൾ തെങ്ങ്, അടക്ക, നെല്ല്, വാഴ എന്നിവയാണ്.
ഇവിടത്തെ  പച്ചക്കറി - ഫല വർഗ കൃഷി സ്വന്തം  ആവശ്യങ്ങൾക്കായി മാത്രമാണ്.
അനധികൃതമായി വയൽ നികത്തൽ മൂലം വൈരങ്കോടിന്റെ വയലേലകൾ ഒന്നൊന്നായി ഇല്ലാതാവുകയാണ് .
വാർഡു മെമ്പർ ആയിരുന്ന ഷക്കീല കലാമി ന്റെ ശ്രമ ഫലമായി പേപ്പർ ഗ്ലാസ്‌ , പേപ്പർ പ്ലേറ്റ്  എന്നിവ നിർമ്മിക്കുന്ന ഒരു കുടുംബശ്രീ യൂനിറ്റ് കൈത്തക്കരയിൽ പ്രവർത്തിക്കുന്നു.
കല്പന്തുകളിക്ക് ഏറെ ആരാധകരുള്ള മലപ്പുറം ജില്ലയിൽ വൈരംങ്കോടിന്റെ അഭിമാനമായി ജില്ലയിലെ പ്രധാന ഫുട്ബാൾ   മത്സരങ്ങളില്ലെല്ലാം വിജത്തിന്റെ മുദ്രകൾ ഏറ്റുവാങ്ങിയ  ബ്രദേർസ് വൈരംങ്കോട് , വിന്നേഴ്സ് ക്ലബ്ബ്  വൈരംങ്കോടിന്റെ കായിക സ്വപ്നങ്ങളുടെ സാഫല്യമാണ്.
നിസാർ അഹമ്മദ് തയ്യിൽ.
മുകുന്ദൻ എന്നവരാ വൈരംങ്കോട്  നിൻറെ കായികസ്വപ്നങ്ങൾക്ക് നിറം പകരുന്നത് രാഷ്ട്രീയം
തിരുന്നാവായ പഞ്ചായത്തിലെ 20 താം വാർഡാണ് വൈരങ്കോട്,അമരിയിൽ അബ്ദുൽ കലാം പഞ്ചായത്തിൽ വൈരങ്കോടിനെ പ്രധിനിധീകരിക്കുന്നു.
രാജ്യത്തെ പ്രധാന രാഷ്ട്രീയ പാർടികളുടെയും സംഘടനകളുടെയും യൂണിറ്റുകൾ വൈരംങ്കോടുണ്ട്.
ദീർഘകാലം തിരുന്നാവായ പഞ്ചായത്തിൻറെ പ്രസിഡണ്ട് ആയിരുന്ന TM ബാവ സാഹിബ് വൈരങ്കോട് നിന്ന് ജയിച്ചു വന്ന വാർഡ് പ്രതിനിധിയായിരുന്നു.
ശാൻഡോങ്
കിഴക്കൻ ചൈനയിലെ ഒരു പ്രമുഖ പ്രവിശ്യയാണ് ശാൻഡോങ് ( 山东 ).
ഈ പ്രവിശ്യയിലെ സുഫുവിലാണ് കുങ്ഫുത്സെ ജനിച്ചത്.
താവോ മതവിശ്വാസികളും, കുങ്ഫുത്സെയുടെ ശിഷ്യരും, ബുദ്ധ മതക്കാരും എല്ലാം വിശുദ്ധ സ്ഥലമായി കാണുന്ന ശാൻഡോങ് പ്രവിശ്യ ചൈനയുടെ ഗതാഗത കേന്ദ്രവും സാമ്പത്തിക ശക്തിയുമാണ്.
വടക്കൻ ചീന സമതലത്തിന്റെ കിഴക്കേ അറ്റത്ത് സ്ഥിതി ചെയ്യുന്ന ശാൻഡോങിൽനിന്ന് നിരവധി ശിലായുഗ സംസ്കാരങ്ങളുടെ അവശിഷ്ടങ്ങൾ കണ്ടുപിടിക്കപ്പെട്ടിട്ടുണ്ട്.
ആദ്യ രാജവംശങ്ങളായ ഷാങും സൂവും പടിഞ്ഞാറൻ ശാൻഡോങ് മാത്രമേ ഭരിച്ചിരുന്നുള്ളു.
വസന്ത-ശരത്കാല ഘട്ടത്തിൽ ഇവിടെ രണ്ട് രാജ്യങ്ങളുണ്ടായിരുന്നു - ലിൻസി കേന്ദ്രമായുള്ള കി രാജ്യവും കുഫു കേന്ദ്രമായുള്ള ലു രാജ്യവും.
താരതമ്യേനെ ചെറുതായിരുന്നുവെങ്കിലും ലു രാജ്യം കുങ്ഫുത്സെയുടെ ജന്മസ്ഥലം എന്ന പേരിൽ പിൽക്കാലത്ത് പ്രശസ്തമായി.
ഈ രാജ്യത്തിന്റെ പേരിൽനിന്നുമാണ് ശാൻഡോങ്ങിന് 'ലു' എന്ന അപരനാമം ഉണ്ടായത്.
221 ബീ.
സി.യിൽ കിൻ രാജവംശം ശാൻഡോങിലെ കിയും ചുയും ഉൾപ്പെടെ അന്നത്തെ ചൈനയിലെ എല്ലാ രാജ്യങ്ങളെയും കീഴടക്കി ചീന സാമ്രാജ്യം സ്ഥാപിച്ചു.
മൂന്നു രാജ്യങ്ങളുടെ കാലഘട്ടത്തിൽ ശാൻഡോങ് സൗസൗവിന്റെ വെയ് രാജ്യത്തിന്റെ ഭാഗമായി.
290-നു ശേഷം രാഷ്ട്രീയ അസ്ഥിരത ഉണ്ടാവുകയും ശാൻഡോങ് പല രാജ്യങ്ങളുടെ ഭാഗമാവുകയും ചെയ്തു.
412-ൽ ഇന്ത്യയിൽനിന്നും ഫാഹിയാൻ ബുദ്ധഗ്രന്ഥങ്ങളുമായി ശാൻഡോങിലെ ലവോഷാനിൽ എത്തിച്ചേർന്നു.
589-ൽ സൂയീ രാജവംശം ചൈനയെ ഏകീകരിച്ചു.
തുടർന്നു വന്ന താങ് കാലഘട്ടം ശാൻഡോങിന് ഒരു സുവർണ്ണകാലമായിരുന്നു.
907-ൽ താങ് സാമ്രാജ്യം ക്ഷയിക്കുകയും ആ നൂറ്റാണ്ടിന്റെ അവസാനം സോങ് രാജവംശം ചൈന മുഴുവൻ പിടിച്ചെടുക്കുകയും ചെയ്തു.
1142-ൽ ജിൻ രാജ്യം ശാൻഡോങ് പിടിച്ചെടുത്തു.
ഈ പ്രദേശത്തിന് 'ശാൻഡോങ്' എന്ന പേര് ഉണ്ടായത് ഈ കാലത്താണ്.
പത്തൊൻപതാം നൂറ്റാണ്ടിൽ ശാൻഡോങ് ജർമ്മനിയുടെ അധീനതയിൽ വന്നു.
1899-ൽ യിഹേചുവാൻ വിപ്ലവം തുടങ്ങിയത് ശാൻഡോങിൽ ആണ്.
ഒന്നാം ലോക മഹായുദ്ധത്തിനു ശേഷം സഖ്യശക്തികൾ ശാൻഡോങ് ജപ്പാനു കൈമാറി.
ഇതിൽ ചൈനക്കാർ പ്രതികരിക്കുകയും 1922-ൽ ശാൻഡോങ് ചൈനയ്ക്ക് തിരിച്ചു കൊടുക്കപ്പെടുകയും ചെയ്തു.
1937-ൽ ജപ്പാൻ ചൈനയെ ആക്രമിക്കുകയും ശാൻഡോങ് പിടിച്ചെടുക്കുകയും ചെയ്തു.
1945-ഓടെ ശാൻഡോങ് ഏതാണ്ട് പൂർണ്ണമായും ചൈനീസ് കമ്മ്യൂണിസ്റ്റ് പാർട്ടിയുടെ നിയന്ത്രണത്തിലായിരുന്നു.
ശാൻഡോങിന്റെ മധ്യഭാഗത്തും കിഴക്കും കുന്നുകളുണ്ട്.
തെക്ക്, പടിഞ്ഞാറ്, വടക്ക് ഭാഗങ്ങൾ വടക്കൻ ചീന സമതലത്തിന്റെ ഭാഗമാണ്.
1,545 മീറ്റർ ഉയരമുള്ള ജേഡ് ചക്രവർത്തി പർവ്വതമാണ് ശാൻഡോങിലെ ഏറ്റവും ഉയരമുള്ള സ്ഥലം.
മഞ്ഞ നദി പ്രവിശ്യയുടെ പടിഞ്ഞാരുഭാഗത്തുകൂടെ ഒഴുകുകയും വടക്കുഭാഗത്ത് ബോഹായ് കടലിൽ ചേരുകയും ചെയ്യുന്നു.
3,000 കിലോമീറ്റർ കടൽത്തീരം ഈ പ്രവിശ്യയ്ക്കുണ്ട്.
തണുത്ത് വരണ്ട ശീതകാലവും, ചൂടുള്ള, മഴയോടുകൂടിയ വേനൽക്കാലവുമാണ് ശാൻഡോങിന്റെ കാലാവസ്ഥ.
വർഷത്തിൽ 550 മുതൽ 900 വരെ മില്ലീമീറ്റർ മഴ ലഭിക്കുന്നു.
മെസോസോയിക്ക് കാലഘട്ടം മുതൽ ഇവിടുത്തെ ക്രുസ്റ്റിന്റെ കനം കുറയുകയാണ്.
200 കിലോമീറ്റർ കനമുണ്ടായിരുന്ന ക്രുസ്റ്റിന് ഇപ്പോൾ 80 കിലോമീറ്റർ കനമേയുള്ളു.
ഇതു കാരണം ഇവിടെ അഗ്നിപർവ്വതങ്ങൾ ഉണ്ടായിട്ടുണ്ട്.
ശാൻഡോങിൽ നിരവധി ഫോസ്സിലുകൾ കുഴിച്ചെടുക്കപ്പെട്ടിട്ടുണ്ട്.
2008-ൽ സുചെങ്ങിൽ 7,600 ദിനോസർ എല്ലുകൾ കണ്ടെത്തപ്പെട്ടു.
പഴങ്ങൾ , പച്ചക്കറികൾ , വീഞ്ഞ് , മരുന്നുകൾ , മാൻ തോല് എന്നിവ ഉത്പാദിപ്പിക്കുന്നു.
സ്വർണ്ണം , വജ്രം , പെട്രോളിയം എന്നിവ ഖനനം ചെയ്യുന്നു.
ചൈനയിലെ മൂന്നാമത് സമ്പന്നമായ പ്രവിശ്യയാണ് ശാൻഡോങ്.
ബെയ്ജിങ്ങിൽനിന്നും ഷാങ്ഹായിലേക്കും കൗലോണിലേക്കുമുള്ള തീവണ്ടിപ്പാതകൾ ശാൻഡോങിന്റെ പടിഞ്ഞാറൻ ഭാഗം മുറിച്ചുകടക്കുന്നു.
3,000 കിലോമീറ്റർ അതിവേഗ റോഡുകൾ ശാൻഡോങിലുണ്ട്.
നിരവധി തുറമുഖങ്ങൾ കിഴക്കൻ ശാൻഡോങിലുണ്ട്.
ജിനാനിലുൾപ്പെടെ നിരവധി വിമാനത്താവളങ്ങളുമുണ്ട്.
ശിഖ ശർമ്മ ഇംഗ്ലീഷ് വിലാസം https://ml.wikipedia.org/wiki/Shikha_Sharma
ആക്സിസ് ബാങ്കിന്റെ സി.ഇ.
ഒയും മാനേജിങ് ഡയറക്ടറുമാണ് ശിഖ ശർമ്മ (ജനനം: നവംബർ 19, 1958).
2006 മുതൽ ആക്സിസ് ബാങ്കിൽ പ്രവർത്തിച്ചു വരുന്നു.
1958 നവംബർ 19ന് ജനിച്ചു.
അച്ഛൻ ഒരു സൈനിക ഉദ്യോഗസ്ഥൻ ആയിരുന്നു.
ഡൽഹിയിലെ ലോറെറ്റോ കോൺവെന്റിൽ നിന്നും പ്രാഥമിക വിദ്യാഭ്യാസം പൂർത്തിയാക്കി.
ഡൽഹിയിലെ ശ്രീറാം കോളേജിൽ നിന്നും സാമ്പത്തികശാസ്ത്രത്തിൽ ബിരുദവും അഹമ്മദാബാദിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റിൽ നിന്നും എം.ബി.എയും കരസ്ഥമാക്കി.
ടാറ്റ ഇൻടറാക്ടീവ് സിസ്റ്റത്തിന്റെ മുൻ സി.ഇ.
ഒയായ സഞ്ജയ് ശർമ്മയാണ് ഭർത്താവ്.
1980 മുതൽ 2006 വരെ ഐ.സി.ഐ.സി.ഐ ബാങ്കിൽ സേവനമനുഷ്ഠിച്ചു.
ഐ.സി.ഐ.സി.ഐ പ്രുഡൻഷ്യൻ ലൈഫ് ഇൻഷുറൻസ് കമ്പനിയുടെ സി.ഇ.
ഒ ആയിരുന്നു.
2006 മുതൽ ആക്സിസ് ബാങ്കിൽ പ്രവർത്തിച്ചു തുടങ്ങി.
നേട്ടങ്ങൾ ഫോർച്യൂൺ മാസികയുടെ സാമ്പത്തിക രംഗത്തെ മികച്ച 50 വനിതകളിൽ ഒരാൾ (2011) ഇന്ത്യ ടുഡെയുടെ സാമ്പത്തിക രംഗത്തെ മികച്ച വനിത (2012) ഇന്ത്യൻ എക്സ്പ്രസിന്റെ സാമ്പത്തിക രംഗത്തെ മികച്ച വനിത (2012) ഫോബ്‌സ് മാസികയുടെ സാമ്പത്തിക രംഗത്തെ മികച്ച വനിത (2012) പുരസ്കാരങ്ങൾ ബിസിനസ് സ്റ്റാൻഡേർഡിന്റെ ബാങ്കർ ഓഫ് ദി ഇയർ (2014 - 15) ടാറ്റ കോർപ്പറേറ്റ് ലീഡർഷിപ്പ് അവാർഡ് (2014) ബിസിനസ് ടുഡെയുടെ ഇന്ത്യയിലെ മികച്ച വനിതാ സി.ഇ.
ഒയ്ക്കുള്ള അവാർഡ് ബിസിനസ് വേൾഡിന്റെ ബാങ്കർ ഓഫ് ദി ഇയർ (2012) ഇക്കോണമിക് ടൈംസിന്റെ ബിസിനസ് വുമൺ ഓഫ് ദി ഇയർ (2008) ബിസിനസ് ടുഡെയുടെ ഹാൾ ഓഫ് ഫെയിം (2011) സി.എൻ.ബി.സി ടിവിയുടെ 18-ാമത് ബിസിനസ് ലീഡർ അവാർഡ് അവലംബം ↑ http://www.livemint.com/Leisure/9jXICHU4eVtCcWI5DHh69I/Shikha-Sharma--The-liberal-banker.html ↑ http://www.businesstoday.in/magazine/special/most-powerful-women-in-business-2011-shikha-sharma/story/18322.html ↑ economictimes.indiatimes.com/features/the-leisure-lounge/prudent-gleanings-shikha-sharmas-success-story/articleshow/3532276.cms ↑ www.dnaindia.com/lifestyle/report-head-to-head-1269059 ↑ ↑ ↑ ↑ ↑ ↑ ↑ ↑ ↑ ↑ ↑ പുറം കണ്ണികൾ Board of Directors:Shikha Sharma, MD CEO Axis Bank Quintessential Risk-Taker Stuff Of Folklore Archived 2015-06-02 at the Wayback Machine .
Shikha Sharma gets a salary hike Shikha Sharma Shikha Sharma Forbes Bankable star - Shikha Sharma I want to make Axis Bank India’s JPMorgan: Shikha Sharma Archived 2016-03-05 at the Wayback Machine .
Eight Indians among Forbes Asia's 50 top businesswomen We ensure that we are prepared for potential adverse scenarios: Shikha Sharma It is already better today than what it was six months back: Shikha Sharma In Conversation with Shikha Sharma On Global Vs Domestic Crises Lunch with BS: Shikha Sharma Philanthropy Awards 2014 Archived 2016-03-03 at the Wayback Machine .
Fixing The Big Picture: Axis Bank Foundation India's best CEOs 2015: Axis Bank under Shikha Sharma yielded remarkable results
കാഞ്ചനബുരി
കാഞ്ചനബുരി ( തായ് : กาญจนบุรี, ഉച്ചാരണം [kāːn.t͡ɕā.ná(ʔ).bū.rīː]) തായ്‌ലൻഡിലെ കാഞ്ചനബുരി പ്രവിശ്യയിലെ ഒരു നഗര മുനിസിപ്പാലിറ്റിയാണ്.
ബാങ്കോക്കിൽ നിന്ന് ഏകദേശം 120 കിലോമീറ്റർ പടിഞ്ഞാറ് കാഞ്ചനബുരി പ്രവിശ്യയ്ക്കുള്ളിൽ ഇരവാൻ ദേശീയോദ്യാനത്തിന് തെക്കുകിഴക്കായാണ് നഗരം സ്ഥിതിചെയ്യുന്നത്.
2006-ൽ 31,327 ജനസംഖ്യയുണ്ടായിരുന്നു.
2017ൽ ഇത് 25,651 ആയി കുറഞ്ഞു.
ബാൻ ന്യൂയ, ബാൻ തായ് എന്നീ ടാംബണുകളും പാക്ക് ഫ്രൊയെക്, താ മഖാം എന്നിവയുടെ ഭാഗങ്ങളും, മുവാങ് കാഞ്ചനബുരി ജില്ലയുടെ മുഴുവൻ ഭാഗങ്ങളും അതുപോലെ താ മുവാങ് ജില്ലയിലെ ടാംബോൺ താ ലോയുടെ ഭാഗങ്ങളും ഈ നഗര ഉൾക്കൊള്ളുന്നു.
18-ആം നൂറ്റാണ്ടിൻ്റെ അവസാനത്തിൽ, രാമ ഒന്നാമൻ രാജാവ്, ഇന്നത്തെ ലത് യാ ഉപജില്ലയിൽ ബർമീസ് ആക്രമണങ്ങൾക്കെതിരായ ഒരു പ്രതിരോധ ഔട്ട്‌പോസ്റ്റായാണ് കാഞ്ചനബുരി സ്ഥാപിച്ചത്.
1833-ൽ, രാമ മൂന്നാമൻ രാജാവിൻ്റെ ഭരണകാലത്ത് നഗരം 16 കിലോമീറ്റർ തെക്കുകിഴക്കായി നദിക്കരയിലൂടെ ഇന്നത്തെ സ്ഥലത്തേക്ക് നഗരം മാറ്റി സ്ഥാപിച്ചു.
ആയുത്തായ കാലഘട്ടം മുതൽ തോൺബുരി , രത്തനകോസിൻ കാലഘട്ടങ്ങൾ വരെ, ബർമീസ് അധിനിവേശങ്ങളെ പ്രതിരോധിക്കാനുള്ള ഒരു പ്രധാന കേന്ദ്രമായിരുന്നു കാഞ്ചനബുരി.
ടാംബോൺ ലാറ്റ് യാ (ഇന്നത്തെ ഖാവോ ചോൻ കൈ) ജില്ലയിലാണ് പഴയ പട്ടണം സ്ഥിതി ചെയ്തിരുന്നത്.
1831-ൽ, രാമ മൂന്നാമൻ രാജാവ് നഗരത്തെ തെക്കുകിഴക്കായി 16 കിലോമീറ്റർ ദൂരത്തേക്ക് മാറ്റി, ഖാവോ യായ് നദിയുടെയും ഖാവോ നോയ് നദിയുടെയും സംഗമസ്ഥാനത്തേയ്ക്ക് മാറ്റി സ്ഥാപിക്കാൻ തീരുമാനിച്ചു.
അത് ഇന്നത്തെ നഗരത്തിൻ്റെ സ്ഥാനമാണ്.
1935 മാർച്ച് 25-ന്, ഏകദേശം 2.08 ചതുരശ്ര കിലോമീറ്റർ വിസ്തൃതിയുള്ള ബാൻ ന്യൂയ ഉപജില്ലയ്ക്കും ബാൻ തായ് ഉപജില്ലയ്ക്കും വേണ്ടി ഒരു രാജകീയ ഉത്തരവ് പുറപ്പെടുവിച്ചു.
ഭൂമിശാസ്ത്രം ഖ്വാവെ നോയി, ഖ്വാവെ യായ് നദികൾ.
ഖ്വാവെ നോയി, ഖ്വാവെ യായ് നദികൾ മായെ ക്ലോംഗ് നദിയിൽ സംഗമിക്കുന്ന സ്ഥലത്ത് നദിയുടെ വടക്കൻ തീരത്ത് വ്യാപിച്ചുകിടക്കുന്ന കാഞ്ചനബുരി നഗരം സഞ്ചാരികളുടെ പ്രിയപ്പെട്ട സ്ഥലമാണ്.
ഒരു പർവതനിരയുടെ അരികിലുള്ള അതിൻ്റെ സ്ഥാനം മധ്യ തായ്‌ലൻഡിലെ മറ്റ് പ്രവിശ്യകളേക്കാൾ വളരെ തണുപ്പ് അനുഭവപ്പെടുന്നതിന് കാരണമാകുന്നു.
നഗരത്തിന് രണ്ട് പ്രധാന വാണിജ്യ ജില്ലകളുണ്ട്: ഡൗണ്ടൗൺ ഏരിയയിൽ ഓഫീസ് കെട്ടിടങ്ങൾ, വാണിജ്യ സ്ഥാപനങ്ങൾ, ഷോപ്പിംഗ് മാളുകൾ  എന്നിവയുള്ള നിരവധി തെരുവുകളുടെ ഒരു ശൃംഖല അടങ്ങിയിരിക്കുന്നു; റിവർ ഫ്രണ്ട് ഏരിയയിലെ ബിസിനസ്സുകൾ കൂടുതലും പടിഞ്ഞാറ് ഭാഗത്ത് റിവർ ക്വായ് റോഡിനോട് ചേർന്നാണ്.
വർഷത്തിലൊരിക്കൽ ഒരു വിനോദപ്രദർശനം നഗരത്തിൽ വരുകയും പാലത്തിനോട് ചേർന്നുള്ള സ്ഥലത്ത് സ്ഥാപിക്കുകയും ചെയ്യുന്നു.
രാത്രിയിൽ നടത്തുന്ന ഒരു ചെറിയ വെടിക്കെട്ട് പ്രദർശനത്തിൽ പാലത്തിൻ്റെ യുദ്ധകാല ബോംബിംഗ് വീണ്ടും അവതരിപ്പിക്കുന്നു.
ബുദ്ധ സന്യാസിയായിരുന്ന പ്രഭവനവീരിയഖുൻ്റെ ജന്മസ്ഥലമാണ് കാഞ്ചനബുരി.
വലിയ ചുണ്ണാമ്പുകല്ല് ഗുഹാ സംവിധാനത്തിനുള്ളിൽ നിരവധി ചെറു ഗുഹാ ആരാധനാലയങ്ങളുടെ പരമ്പരയുള്ള ബുദ്ധക്ഷേത്രമായ വാട്ട് താം ഫു വായുടെ തെക്കുകിഴക്കായി 5 കിലോമീറ്റർ (3.1 മൈൽ) ദൂരത്തിലാണ് ഇത് സ്ഥിതിചെയ്യുന്നത്.
ഓരോ ചെറുഗുഹയിലും ബുദ്ധൻ്റെ ജീവിതത്തിൻ്റെ വ്യത്യസ്ത ഘട്ടങ്ങളിലുള്ള പ്രതിമയുണ്ട്.
അടുത്തുള്ള ടൈഗർ ടെമ്പിളിലേക്കുള്ള (അടഞ്ഞത്) ഏറ്റവും എളുപ്പമുള്ള ആക്സസ് പോയിൻ്റായി ഇവിടെ ഇതുകൂടാതെ ഒരു വിപാസന ധ്യാന കേന്ദ്രവുമുണ്ട്.
ഡെത്ത് റെയിൽവേ ക്വായ് നദിക്ക് കുറുകെയുള്ള പാലം.
1942-ൽ കാഞ്ചനബുരി ജപ്പാൻ്റെ നിയന്ത്രണത്തിലായിരുന്നു.
ദി ബ്രിഡ്ജ് ഓൺ ദി റിവർ ക്വായ് (1957), റിട്ടേൺ ഫ്രം ദി റിവർ ക്വായ് (1989), ദി റെയിൽവേ മാൻ (2013) എന്നീ സിനിമകളിൽ അവതരിക്കപ്പെട്ട സാങ്കൽപ്പിക കഥകൾക്ക് പ്രചോദനമായ ഒരു സംഭവമായ ഏഷ്യൻ നിർബന്ധിത തൊഴിലാളികൾ, അനുബന്ധ യുദ്ധത്തടവുകാർ എന്നിവരെക്കൊണ്ട് കുപ്രസിദ്ധമായ ബർമ റെയിൽവേയുടെ പാലം നിർമ്മിച്ച സംഭവും ഇവിടെയാണ് അരങ്ങേറിയത്.
പദ്ധതിയിൽ ജോലി ചെയ്തിരുന്ന പകുതിയോളം തടവുകാരും രോഗം, ദുരുപയോഗം അല്ലെങ്കിൽ അപകടങ്ങൾ എന്നിവ മൂലം മരിച്ചു.
പാലം പണിയാൻ വർക്ക് ക്യാമ്പായി ഉപയോഗിച്ചിരുന്ന ടമാർകൻ ഉൾപ്പെടെ, നഗരത്തിലോ നഗരത്തിനടുത്തോ നാല് യുദ്ധത്തടവുകാരെ പാർപ്പിക്കുന്ന ക്യാമ്പുകൾ ഉണ്ടായിരുന്നു.
റെയിൽവേ ലൈൻ പൂർത്തിയായ ശേഷം മിക്ക തടവുകാരും കാഞ്ചനബുരി പ്രദേശത്ത് കേന്ദ്രീകരിക്കുകയും അവരിൽ പലരേയും പലപ്പോഴും ജപ്പാനിലേക്കോ ഫ്രഞ്ച് ഇൻഡോ-ചൈനയിലേക്കോ അയയ്ക്കുകയും ചെയ്തിരുന്നു.
കാഞ്ചനബുരിയിൽ, മരിച്ചവരുടെ സ്മരണയ്ക്കായി ഒരു സ്മാരകവും രണ്ട് മ്യൂസിയങ്ങളും ഉണ്ട്.
2003 മാർച്ചിൽ, തായ്‌ലൻഡ്-ബർമ റെയിൽവേ സെൻ്റർ തുറക്കുകയും പാലത്തിനും ഡെത്ത് റെയിൽവേയ്‌ക്കുമായി സമർപ്പിച്ചിരിക്കുന്ന JEATH (ജാപ്പനീസ്-ഇംഗ്ലീഷ്-അമേരിക്കൻ-ഓസ്‌ട്രേലിയൻ-തായ്-ഹോളണ്ട്) യുദ്ധ മ്യൂസിയം സ്ഥാപിക്കുകയും ചെയ്തു.
കാഞ്ചനബുരി യുദ്ധ ശ്മശാനവും ഈ നഗരത്തിലാണ് സ്ഥിതിചെയ്യുന്നത്.
കാഞ്ചനബുരിയിൽ നിന്ന് ഏകദേശം 5 കിലോമീറ്റർ (3.1 മൈൽ) അകലെയായി ചുങ്കായ് യുദ്ധ സെമിത്തേരി സ്ഥിതി ചെയ്യുന്നു.
കാഞ്ചനബുരിയിൽ ഉഷ്ണമേഖലാ സാവന്ന കാലാവസ്ഥയുണ്ട് (കോപ്പൻ കാലാവസ്ഥാ വർഗ്ഗീകരണം Aw).
ഇവിടുത്തെ ശീതകാലം വരണ്ടതും വളരെ ചൂടുള്ളതുമാണ്.
ഏപ്രിൽ വരെ താപനില ഉയരുന്നതിനാൽ വളരെ ചൂട് അനുഭവപ്പെടുന്ന ഇവിടുത്തെ ശരാശരി പ്രതിദിന താപനില പരമാവധി 38.2 °C (100.8 °F) ആണ്.
മെയ് മുതൽ ഒക്ടോബർ വരെ നീണ്ടുനിൽക്കുന്ന മൺസൂൺ കാലത്ത് കനത്ത മഴയും പകൽ സമയത്ത് കുറച്ച് തണുത്ത താപനിലയും ഉണ്ടാകുന്നു, എന്നിരുന്നാലും രാത്രികളിൽ ചൂട് തുടരുന്നു.
Kanchanaburi (1991–2020, extremes 1952-present) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 38.4 (101.1) 40.8 (105.4) 42.3 (108.1) 44.0 (111.2) 42.8 (109) 40.6 (105.1) 39.7 (103.5) 39.4 (102.9) 39.8 (103.6) 36.0 (96.8) 38.0 (100.4) 36.4 (97.5) 44.0 (111.2) ശരാശരി കൂടിയ °C (°F) 33.0 (91.4) 35.3 (95.5) 37.0 (98.6) 38.0 (100.4) 36.3 (97.3) 34.8 (94.6) 33.9 (93) 33.8 (92.8) 33.7 (92.7) 32.4 (90.3) 32.1 (89.8) 31.7 (89.1) 34.33 (93.79) പ്രതിദിന മാധ്യം °C (°F) 26.3 (79.3) 28.2 (82.8) 29.9 (85.8) 31.1 (88) 30.2 (86.4) 29.4 (84.9) 28.8 (83.8) 28.6 (83.5) 28.3 (82.9) 27.7 (81.9) 26.9 (80.4) 25.7 (78.3) 28.42 (83.17) ശരാശരി താഴ്ന്ന °C (°F) 20.4 (68.7) 22.1 (71.8) 24.3 (75.7) 25.6 (78.1) 25.7 (78.3) 25.3 (77.5) 24.9 (76.8) 24.8 (76.6) 24.5 (76.1) 23.7 (74.7) 22.3 (72.1) 20.3 (68.5) 23.66 (74.58) താഴ്ന്ന റെക്കോർഡ് °C (°F) 5.5 (41.9) 12.1 (53.8) 13.9 (57) 17.9 (64.2) 20.5 (68.9) 22.9 (73.2) 21.1 (70) 22.2 (72) 20.2 (68.4) 17.0 (62.6) 11.6 (52.9) 6.8 (44.2) 5.5 (41.9) മഴ/മഞ്ഞ് mm (inches) 7.6 (0.299) 18.3 (0.72) 39.4 (1.551) 66.4 (2.614) 139.4 (5.488) 98.9 (3.894) 106.0 (4.173) 100.6 (3.961) 219.0 (8.622) 206.3 (8.122) 44.6 (1.756) 7.2 (0.283) 1,053.7 (41.484) ശരാ.
മഴ/മഞ്ഞു ദിവസങ്ങൾ (≥ 1.0 mm) 0.8 1.1 2.6 4.2 10.1 10.0 10.6 11.0 13.8 12.0 3.5 0.8 80.5 % ആർദ്രത 64.5 62.5 62.6 63.4 69.9 72.1 73.1 73.9 76.5 79.4 72.3 65.9 69.7 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 263.5 245.8 238.7 240.0 155.0 114.0 117.8 117.8 108.0 145.7 186.0 260.4 2,192.7 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 8.5 8.7 7.7 8.0 5.0 3.8 3.8 3.8 3.6 4.7 6.2 8.4 6.0 Source # 1: World Meteorological Organization ഉറവിടം # 2: Office of Water Management and Hydrology, Royal Irrigation Department (sun 1981–2010) (extremes) അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ Kanchanaburi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫരീദ യാസ്മിൻ
ഒരു ബംഗ്ലാദേശി പത്രപ്രവർത്തകയും ജാതിയ പ്രസ് ക്ലബ്ബിൻ്റെ(ദേശീയ പ്രസ് ക്ലബ്ബ്) മുൻ പ്രസിഡൻ്റുമാണ് ഫരീദ യാസ്മിൻ .
ജാതിയ പ്രസ് ക്ലബ്ബിൻ്റെ ആദ്യത്തെ വനിതാ പ്രസിഡൻ്റായിരുന്നു അവർ.
പ്രസ് ക്ലബ്ബിൻ്റെ പ്രസിഡൻ്റായി രണ്ടുതവണ തിരഞ്ഞെടുക്കപ്പെട്ട അവർ 2020 മുതൽ 2024 ഓഗസ്റ്റ് വരെ ആ സ്ഥാനം വഹിച്ചിരുന്നു.
ദ ഡെയ്‌ലി ഇത്തെഫാക് എന്ന പത്രത്തിൽ പ്രവർത്തിച്ചിരുന്ന ഫരീദ, ബംഗ്ലാദേശ് നാഷണൽ പ്രസ് ക്ലബ്ബിൻ്റെ മുൻ ജനറൽ സെക്രട്ടറിയുമാണ്.
2017-ൽ ജാതിയ പ്രസ് ക്ലബ്ബിൻ്റെ ആദ്യത്തെ വനിതാ ജനറൽ സെക്രട്ടറിയായി അവർ തിരഞ്ഞെടുക്കപ്പെട്ടു.
പ്രസ് ക്ലബ്ബിൻ്റെ മുൻ ജോയിൻ്റ് സെക്രട്ടറിയായും ഫരീദ പ്രവർത്തിച്ചിട്ടുണ്ട്.
ശഖാവർ ഹുസൈൻ ഭൂയാൻ, ജഹനാര ഹുസൈൻ എന്നിവരാണ് ഫരീദയുടെ മാതാപിതാക്കൾ.
നർസിൻഡിയിലെ ഷിബ്പൂർ ഗേൾസ് ഹൈസ്കൂളിലെ വിദ്യാർത്ഥിനിയായിരുന്നു.
ഷിബ്പൂർ ഗേൾസ് ഹൈസ്കൂളിൽ നിന്ന് എസ്എസ്സി പരീക്ഷയും ഈഡൻ മോഹില കോളേജിൽ നിന്ന് എച്ച്എസ്സി പരീക്ഷയും വിജയിച്ചു.
യാസ്മിൻ ധാക്ക സർവകലാശാലയിൽ നിന്ന് ബിരുദാനന്തര ബിരുദം പൂർത്തിയാക്കി.
2011, 2012 വർഷങ്ങളിൽ ഫരീദ യാസ്മിൻ ജാതിയ പ്രസ് ക്ളബ്ബിന്റെ ജോയിൻ്റ് സെക്രട്ടറിയായി തിരഞ്ഞെടുക്കപ്പെട്ടു.
and 2012.
സൗത്ത് ഏഷ്യൻ വിമൻസ് മീഡിയ ഫോറത്തിൻ്റെ ജോയിൻ്റ് സെക്രട്ടറിയും ഈ ഫോറത്തിൻ്റെ സ്ഥാപക അംഗവുമായിരുന്നു ഫരീദ്.
ബംഗ്ലാദേശിൽ സ്ത്രീകളുടെ വിവാഹപ്രായം 18 ആയി നിലനിർത്തുന്നതിന് വേണ്ടി അവർ വാദിച്ചു.
ദി ഡെയ്‌ലി ഇത്തെഫാക്കിൻ്റെ ഷിഫ്റ്റ് ഇൻ ചാർജ് ആയി അവർ പ്രവർത്തിച്ചിരുന്നു.
2016-ൽ അവർ ധാക്ക യൂണിവേഴ്സിറ്റി മാസ് കമ്മ്യൂണിക്കേഷൻ ആൻഡ് ജേർണലിസം അലുമ്‌നി അസോസിയേഷൻ്റെ വൈസ് പ്രസിഡൻ്റായി തിരഞ്ഞെടുക്കപ്പെട്ടു.
2017 ജനുവരി 1-ന് അവർ ദേശീയ പ്രസ് ക്ലബ്ബിൻ്റെ ജനറൽ സെക്രട്ടറിയായി തിരഞ്ഞെടുക്കപ്പെട്ടു.
ജാതിയ പ്രസ് ക്ലബ്ബിൻ്റെ ആദ്യത്തെ വനിതാ ജനറൽ സെക്രട്ടറിയായിരുന്നു അവർ.
2018 ഡിസംബർ 18-ന് ജാതിയ പ്രസ് ക്ലബ്ബിൻ്റെ ജനറൽ സെക്രട്ടറി സ്ഥാനത്തേക്ക് അവർ വീണ്ടും തിരഞ്ഞെടുക്കപ്പെട്ടു.
womeney24.com ൻ്റെ എഡിറ്ററും പ്രസാധകയുമാണ് ഫരീദ യാസ്മിൻ.
2020 ഡിസംബർ 31-ന്, യാസ്മിൻ ജാതിയ പ്രസ് ക്ലബ്ബിൻ്റെ പ്രസിഡൻ്റായി തിരഞ്ഞെടുക്കപ്പെട്ടു.
ഈ പദവിയിലേക്ക് തിരഞ്ഞെടുക്കപ്പെട്ട ആദ്യത്തെ വനിതയായിരുന്നു അവർ.
അവർക്ക് 581 വോട്ടുകളും എതിരാളിയായ കമാൽ ഉദ്ദീൻ സാബുജിന് 395 വോട്ടുകളും ലഭിച്ചു.
ബംഗ്ലാദേശ് ഫിനാൻഷ്യൽ ഇൻ്റലിജൻസ് യൂണിറ്റ് ഫരീദയുടെ അക്കൗണ്ടുകളെക്കുറിച്ചും പ്രസ് ക്ലബ്, ധാക്ക യൂണിയൻ ഓഫ് ജേണലിസ്റ്റ്സ്, ബംഗ്ലാദേശ് ഫെഡറൽ യൂണിയൻ ഓഫ് ജേണലിസ്റ്റ്സ് എന്നിവയുടെ മറ്റ് തിരഞ്ഞെടുക്കപ്പെട്ട നേതാക്കളുടെ അക്കൗണ്ടുകളെക്കുറിച്ചും 2021 സെപ്റ്റംബറിൽ അന്വേഷണം ആരംഭിച്ചു.
പത്രപ്രവർത്തക സമൂഹത്തിലെ തിരഞ്ഞെടുക്കപ്പെട്ട നേതാക്കൾക്കെതിരെ അന്വേഷണം നടത്തുന്നതിനെ അവർ വിമർശിച്ചു.
മാധ്യമപ്രവർത്തകർക്കെതിരെ പരാതിയില്ലാതെ അന്വേഷണം നടത്തുന്നതിനെ അവർ ചോദ്യം ചെയ്തു.
മേയ് മാസത്തിൽ അറസ്റ്റിലായ പ്രൊഥോം ആലോയിലെ റിപ്പോർട്ടർ റോസിന ഇസ്‌ലാമിൻ്റെ അറസ്റ്റ് നടന്ന സമയമായിരുന്നു ഇത്.
റോസിന നേരിടുന്ന പീഡനത്തെ വിമർശിച്ച് ആഭ്യന്തര മന്ത്രി അസദുസ്സമാൻ ഖാൻ കമാലിനെ ഫരീദ യാസ്മിൻ കാണുകയും ജാമ്യം നേടുകയും ചെയ്തു, "ഞങ്ങൾക്ക് നീതി വേണം, ആരെയും (റോസിന) ഇങ്ങനെ ഉപദ്രവിക്കാൻ ആർക്കും അവകാശമില്ല" എന്ന് അവർ പ്രസ്താവിച്ചു.
2022 ഡിസംബർ 31 ന് യാസ്മിൻ 567 വോട്ടുകൾക്ക് വീണ്ടും തിരഞ്ഞെടുക്കപ്പെട്ടു, കമാൽ ഉദ്ദീൻ സാബുജിന് 401 വോട്ടുകൾ ലഭിച്ചു.
2024 ഫെബ്രുവരിയിൽ അവാമി ലീഗ് പാർട്ടി നർസിംഗ്ഡിയിലെ വനിതാ സംവരണ സീറ്റിലേക്ക് യാസ്മിനെ നിയമിച്ചു.
പ്രസിദ്ധീകരിച്ച പുസ്തകങ്ങൾ ഭാഷാ ആന്ദോളൻ ഒ നാരി, 2005 ഉജ്ജൽ നാരീർ മുഖോമുഖി, 2005 ഇതിഹാഷേർ ആയ്‌നായ് ബംഗബന്ധു, 2017 വ്യക്തിജീവിതം
പത്രപ്രവർത്തകനായ നെയിം നിസാം ആണ് ഫരീദയുടെ ഭർത്താവ്.
1990-ൽ ആയിരുന്നു ഇവരുടെ വിവാഹം.
ശിവ നാടാർ ഇംഗ്ലീഷ് വിലാസം https://ml.wikipedia.org/wiki/Shiv_Nadar
ഇന്ത്യയിലെ ഐ.ടി കമ്പനിയായ എച്ച്.സി.എൽ. എന്റർപ്രൈസിന്റെ ചെയർമാനും ഒരു വ്യവസായിയുമാണ് ശിവ നാടാർ .
( തമിഴ് : சிவ நாடார் ).
എച്ച്. സി. എൽ കമ്പനിയുടെ സ്ഥാപകനാണ് ഇദ്ദേഹം.
1976 ലാണ് ഈ കമ്പനി അദ്ദേഹം സ്ഥാപിച്ചത്.
പിന്നീടുള്ള മൂന്ന് പതിറ്റാണ്ടുകൾ കൊണ്ട് ഈ കമ്പനി ഇന്ത്യയിലെ ഐ.ടി ഹാർഡ്‌വെയർ, സോഫ്റ്റ്‌വേർ കമ്പനികളിൽ പ്രധാനമായ ഒരു കമ്പനിയായി വളർന്നു.
2008 ൽ നാടാർക്ക് പത്മഭൂഷൻ പുരസ്കാരം ലഭിച്ചു.
1990 മുതൽ അദ്ദേഹം എസ്.എസ്.എൻ ട്രസ്റ്റ് എന്ന സ്ഥാപനത്തോട് ചേർന്ന് ഇന്ത്യയിലെ വിദ്യഭ്യാസസമ്പ്രദായം മെച്ചപ്പെടുത്തുന്നതിലും  പ്രവർത്തിക്കുന്നു.
അവലംബം പുറത്തേക്കുള്ള കണ്ണികൾ K@W Interview with Shiv Nadar CNN Interview with Shiv Nadar Archived 2012-09-28 at the Wayback Machine .
Forbes' coverage on Shiv Nadar Archived 2009-04-28 at the Wayback Machine .
NASSCOM Interview Archived 2007-09-27 at the Wayback Machine .
ബറിംഗ് കടലിടുക്ക് ഇംഗ്ലീഷ് വിലാസം https://ml.wikipedia.org/wiki/Bering_Strait
ബെറിംഗ് കടലിടുക്ക് ( Russian : Берингов пролив , Beringov proliv , Yupik : Imakpik ) വടക്ക് ആർട്ടിക്കുമായി അതിർത്തി പങ്കിടുന്ന ഒരു കടലിടുക്കാണ്.
ഇത് റഷ്യ , അമേരിക്കൻ ഐക്യനാടുകൾ എന്നിവയ്ക്കിടയിലായി സ്ഥിതി ചെയ്യുന്നു.
റഷ്യൻ സാമ്രാജ്യത്തിനു വേണ്ടി സേവനം നടത്തിയിരുന്ന ഒരു ഡാനിഷ് പര്യവേക്ഷകനായിരുന്ന വിറ്റസ് ബെറിംഗിന്റെ പേരിൽ അറിയപ്പെടുന്ന ഇത്, ആർട്ടിക് സർക്കിളിന് അൽപം തെക്കു ദിശയിലായി അക്ഷാംശം 65 ° 40 'N ൽ സ്ഥിതിചെയ്യുന്നു.
സമുദ്രനിരപ്പ് താഴ്ന്നപ്പോൾ - ഹിമാനികൾ വലിയ അളവിലുള്ള ജലത്തെ പൂട്ടിയതിൻ്റെ ഫലമായി - സമുദ്രത്തിൻ്റെ അടിത്തട്ടിൻ്റെ വിശാലമായ ഒരു ഭാഗം തുറക്കുകയും അതുവഴി ബെറിംഗിയ എന്നറിയപ്പെടുന്ന കര പാലത്തിലൂടെ മനുഷ്യർ ഏഷ്യയിൽ നിന്ന് വടക്കേ അമേരിക്കയിലേക്ക് കുടിയേറി എന്ന ശാസ്ത്ര സിദ്ധാന്തത്തിൻ്റെ വിഷയമാണ് ബെറിംഗ് കടലിടുക്ക്.
ഇപ്പോഴത്തെ കടലിടുക്കിലും അതിനു വടക്കും തെക്കും ആഴം കുറഞ്ഞ കടലിലും.
പാലിയോ-ഇന്ത്യക്കാർ എങ്ങനെയാണ് അമേരിക്കയിൽ പ്രവേശിച്ചത് എന്നതിനെക്കുറിച്ചുള്ള ഈ വീക്ഷണം നിരവധി പതിറ്റാണ്ടുകളായി പ്രബലമാണ്, അത് ഏറ്റവും സ്വീകാര്യമായ ഒന്നായി ഇന്നും തുടരുന്നു.
അതായത് അമേരിക്കയിൽ ഏഷ്യൻ വംശജർ എത്തിയത് ഈ വഴിയിലൂടെയാണെന്ന് ശാസ്ത്രം കരുതുന്നു.
ഇരുപതാം നൂറ്റാണ്ടിൻ്റെ ആരംഭം മുതൽ ബോട്ട് ഉപയോഗിക്കാതെ നിരവധി വിജയകരമായ ക്രോസിംഗുകളും രേഖപ്പെടുത്തിയിട്ടുണ്ട്.
ഭൂമിശാസ്ത്രവും ശാസ്ത്രവും